ΓΡΑΠΤΗ ΕΡΩΤΗΣΗ E-2565/01

υποβολή: Rodi Kratsa-Tsagaropoulou (PPE-DE) προς την Επιτροπή

(21 Σεπτεμβρίου 2001)

Θέμα: Η πολιτική της Ε.Ε. για τα ναρκωτικά και η περίπτωση της Ελλάδας

Τα τελευταία στοιχεία που δίνει στη δημοσιότητα το Ευρωπαϊκό Κέντρο Παρακολούθησης Ναρκωτικών και Τοξικομανίας για την εξέλιξη του φαινομένου των ναρκωτικών, παρουσιάζουν μια άκρως ανησυχητική εικόνα, τόσο για το σύνολο των κρατών μελών όσο, ιδιαιτέρα για την Ελλάδα. Ειδικότερα βάσει των τελευταίων δημοσιευμένων στατιστικών και μελετών, η Ελλάδα καταλαμβάνει την έκτη θέση σε αριθμό θανάτων από χρήση ναρκωτικών (αύξηση κατά 25 φορές την τελευταία δεκαπενταετία), την πρώτη θέση σε αριθμό συνδεόμενων με τα ναρκωτικά αιφνίδιων θανάτων (αύξηση κατά 9 φορές την τελευταία δεκαπενταετία), τη δεύτερη θέση σε αριθμό συλλήψεων γιαποθέσεις ναρκωτικών (αύξηση κατά 3,5 φορές τη τελευταία δεκαετία) ενώ τέλος ο αριθμός ατόμων που απευθύνθηκαν στα θεραπευτικά προγράμματα της χώρας διπλασιάστηκε την τελευταία περίοδο.

Με βάση τα δεδομένα αυτά πιστεύει η Επιτροπή ότι έχει πάρει ικανοποιητικές πρωτοβουλίες για τηνλοποίηση μιας αποτελεσματικής κοινοτικής πολιτικής, τόσο για την πρόληψη όσο και για την καταστολή της μάστιγας αυτής·

Σκοπεύει με βάση το Σχέδιο Δράσης κατά των Ναρκωτικών 2000-2004 αλλά και τις νέες δυνατότητες που παρέχει η Συνθήκη του Άμστερνταμ (ιδιαίτερα στα πλαίσια ελέγχου για τα ναρκωτικά, αστυνομικής και δικαστικής συνεργασίας, λειτουργία του Ευρωπαϊκού Κέντρου Παρακολούθησης Ναρκωτικών και Τοξικομανίας ) ναποβάλει νέες προτάσεις και να αναλάβει νέες πρωτοβουλίες για μια καλύτερη διαχείριση του προβλήματος·

Διαθέτει ικανοποιητική έκθεση αξιολόγησης για τις πολιτικές που έχουν εφαρμοσθεί στην Ελλάδα και ποια είναι η άποψή της για την επιδείνωση της κατάστασης·

Απάντηση του κ. Vitorino εξ ονόματος της Επιτροπής

(24 Οκτωβρίου 2001)

Η αύξηση του αριθμού θανάτων από χρήση ναρκωτικών στην Ελλάδα φαίνεται καθαρά στις ετήσιες εκθέσεις του Ευρωπαϊκού Κέντρου Παρακολούθησης Ναρκωτικών και Τοξικομανίας (ΕΚΠΝΤ). Ωστόσο, όταν γίνονται συγκρίσεις μεταξύ κρατών μελών, θα πρέπει να έχουμεπόψη μας ότι από μερικά κράτη μέλη δενπάρχουν στοιχεία και ότι τα αριθμητικά στοιχεία που ανακοινώνονται δεν είναι άμεσα συγκρίσιμα. Ένα μέρος της αύξησης των συνδεόμενων με τα ναρκωτικά θανάτων στην Ελλάδα μπορεί να εξηγηθεί από την μεγαλύτερη διαθεσιμότητα και χρήση οπιούχων, ιδίως ηρωίνης. Ένα άλλο μέρος μπορεί να οφείλεται στη βελτίωση των πρακτικών αναφοράς των περιστατικών.

Αξίζει να σημειωθεί ότι οι συνδεόμενοι με τα ναρκωτικά θάνατοι στην Ελλάδα, όπως και στην Ένωση εν γένει, έχουν σταθεροποιηθεί κατά την περίοδο 1996-1998 και δεν φαίνεται να έχει σημειωθεί μεγάλη αύξηση το 1999. Ο αριθμός των συνδεόμενων με τα ναρκωτικά συλλήψεων και των ατόμων που απευθύνονται σε θεραπευτικά προγράμματα επίσης σημείωσε αύξηση, αλλά θα πρέπει να είμαστε προσεκτικοί όσον αφορά

την εξαγωγή συμπερασμάτων δεδομένου ότι τα στοιχεία αυτά μπορεί επίσης να αντικατοπτρίζουν βελτιώσεις στις σχετικέςπηρεσίες. Δυστυχώς, δενπάρχει ακόμη αξιόπιστη εκτίμηση του μεγέθους της χρήσης ναρκωτικών στην Ελλάδα.

Τα περισσότερα από τα θέματα της πολιτικής της Ένωσης κατά των ναρκωτικών εμπίπτουν στην αρμοδιότητα των κρατών μελών. Το κοινοτικό πρόγραμμα για την πρόληψη των ναρκωτικών έχει χρηματοδοτήσει πολλά δίκτυα επαγγελματιών, δήμων και μη κυβερνητικών οργανώσεων (ΜΚΟ) με σκοπό την ανάπτυξη βέλτιστων πρακτικών όσον αφορά την πρόληψη και την μεταξύ τους ανταλλαγή πληροφοριών. Το πρόγραμμα-πλαίσιο για την έρευνα και την ανάπτυξη χρηματοδότησε έρευνα σχετικά με την αποτελεσματικότητα της θεραπείας των ναρκωτικών. Επίσης,πάρχουν και πολλά άλλα μη συνδεόμενα ειδικά με τα ναρκωτικά προγράμματα που έχουν χρηματοδοτήσει δραστηριότητες σχετικές με τα ναρκωτικά. Για παράδειγμα, το πρόγραμμα URBAN χρηματοδότησε τη δημιουργία κέντρου αποκατάστασης στην Ελλάδα.

Το σχέδιο δράσης της Ένωσης για την καταπολέμηση των ναρκωτικών 2000-2004(1) απαριθμεί πάνω από εκατό συγκεκριμένα μέτρα που πρέπει να ληφθούν για την αντιμετώπιση των ναρκωτικών. Η Επιτροπή, από κοινού με την Ευρωπόλ και το ΕΚΠΝΤ, έχει ήδη καταρτίσει πίνακα παρακολούθησης όπου αναφέρονται οι στόχοι του σχεδίου δράσης, ένα χρονοδιάγραμμα και οι φορείς που είναιπεύθυνοι για την εκτέλεση των στόχων αυτών. Ένας ανάλογος πίνακας για τα κράτη μέλη βρίσκεταιπό συζήτηση. Ο πίνακας αυτός θα μπορούσε να φανεί χρήσιμος και για τιςποψήφιες χώρες κατά την προετοιμασία της προσχώρησής τους. Όσον αφορά, ειδικότερα, τη συνεργασία για την επιβολή του νόμου, η Επιτροπή και τα κράτη μέλη κατέγραψαν τους στόχους τους στον πίνακα αποτελεσμάτων για την παρακολούθηση της προόδου όσον αφορά τη δημιουργία χώρου ελευθερίας, ασφάλειας και δικαιοσύνης στην Ένωση(2) βάσει των συμπερασμάτων του Ευρωπαϊκού Συμβουλίου του Τάμπερε της 15ης και 16ης Οκτωβρίου 1999.

Η Επιτροπή θα προβεί σε αξιολόγηση του σχεδίου δράσης της Ένωσης κατά τα μέσα της διάρκειάς του (2002) και κατά την ολοκλήρωσή του (2004). Στο πλαίσιο αυτό, θα αξιολογηθούν επίσης οι συνδεόμενες με τα ναρκωτικά στρατηγικές και πολιτικές στην Ένωση. Η Επιτροπή συνεργάζεται στενά με το ΕΚΠΝΤ και την Ευρωπόλ με στόχο την ανάπτυξη κατάλληλων μέσων για την αξιολόγηση αυτή. Το σχέδιο δράσης κατά των ναρκωτικών ζητεί να αξιολογηθούν όλες οι σχετικές με τα ναρκωτικά ενέργειες. Η αξιολόγηση είναι ένα μέσο για τον εντοπισμό των βέλτιστων πρακτικών, τη συγκριτική αξιολόγηση των επιτεύξεων και την αποκόμιση διδαγμάτων από την εμπειρία. Στη συνέχεια, πρέπει να γίνεται ανταλλαγή των πληροφοριών αυτών μεταξύ όλων των παραγόντων που δραστηριοποιούνται στον τομέα των ναρκωτικών στην Ένωση καθώς και με τιςποψήφιες χώρες.

(1) COM(1999)239 τελικό.

(2) COM(2000)782 τελικό.